Document ID: /roh_data/filtered/fineweb-2-filterrobots_roh.jsonl.gz/41284

Ina da las sereneras grischunas che fa dapli che be schubregiar l’aua persa è quella da Cuira. Cun testar l'aua persa pon ins numnadamain persequitar infecziuns da corona e lur svilup en in’entira regiun. Perquai controllescha il chantun, en collavuraziun cun l'ETH a Turitg, trais giadas l'emna l'aua en la serenera.
La differenza tar ils tests normals è ch’ins na sto betg mobilisar ed animar las persunas per testar e sa laschar testar.
Dapi il november 2020 analiseschia il chantun l'aua persa. Tenor l'Uffizi per la natira e l'ambient hajan ins er gia vesì resultats clers. Dapli gens dal coronavirus ch'ins haja chattà en l'aua persa e dapli cas da corona ch'igl ha dà. La differenta als tests singuls è dentant, ch'ins survegn mo ina survista generala. A lunga vista possia quai però esser in indicatur sco in sistem da peravertiment per ils proxims svilups en connex cun la pandemia, uschia Martin Bühler.